**DOM ZDRAVLJA**

**KOPRIVNIČKO-KRIŽEVAČKE ŽUPANIJE**

TRG DR. TOMISLAVA BARDEKA 10

48000 KOPRIVNICA

 **OBRAZLOŽENJE**

 **I Izmjena i dopuna**

**Financijskog plana**

**Doma zdravlja Koprivničko-križevačke županije**

**za 2022. godinu s projekcijama za 2023. i 2024. godinu**

Obrazloženje Financijskog plana Doma zdravlja Koprivničko-križevačke županije izrađeno je prema Uputama za izradu Proračuna Koprivničko-križevačke županije za 2022. godinu i projekcija za 2023. i 2024. godinu, KLASA: 400-06/21-01/15, URBROJ: 2137/1-03/01-21-1 od 17. rujna 2021. godine (dalje u tekstu: Upute), a propisana je Zakonom o proračunu („Narodne novine“, br. 144/21) i podzakonskim aktima – Pravilnikom o proračunskim klasifikacijama (Narodne novine, br. 26/10, 120/13, 1/20) i Pravilnikom o proračunskom računovodstvu i Računskom planu (Narodne novine, br. 124/14, 115/15, 87/16, 3/18, 126/19 i 108/20).

Obzirom na propisanu obvezu da proračunski korisnici jedinica lokalne i područne (regionalne) samouprave planiraju prihode i primitke te rashode i izdatke za 2022. godinu na razini podskupine, daju se I. izmjene i dopune Financijskog plana za 2022. godinu i projekcije za 2023. i 2024. godinu na razini skupine ekonomske klasifikacije.

Radi pružanja detaljnije informacije za 2022. godinu izrađen je zasebni pregled svih prihoda i primitaka, rashoda i izdataka na razini osnovnog računa ekonomske klasifikacije kao podloga za izradu Financijskog plana Doma zdravlja Koprivničko-križevačke županije za 2022. godinu.

**1. Sažetak djelokruga rada**

Dom zdravlja Koprivničko-križevačke županije obavlja slijedeće djelatnosti:

* opća/obiteljska medicina,
* zdravstvena zaštita predškolske djece,
* zdravstvena zaštita žena,
* dentalna zdravstvena zaštita,
* medicina rada,
* patronažna zdravstvena zaštita,
* sanitetski prijevoz,
* ljekarnička djelatnost,
* laboratorijska, radiološka i druga dijagnostika,
* specijalističko-konzilijarna zdravstvena zaštita:
	+ - fizikalna medicina i rehabilitacija,
		- oralna kirurgija i
		- oftalmologija
* palijativna skrb bolesnika.

Dom zdravlja Koprivničko-križevačke županije obavlja svoje djelatnosti na području Koprivničko-križevačke županije.

Za obavljanje i financiranje navedenih djelatnosti Dom zdravlja Koprivničko-križevačke županije sklapa ugovor sa Hrvatskim zavodom za zdravstveno osiguranje.

Od 1. travnja 2013. godine primjenjuje se novi model prihodovanja. Za obavljanje i financiranje primarne zdravstvene zaštite ugovara se godišnji iznos koji se isplaćuje mjesečno, a sastoji se od hladnog pogona, glavarine, DTP postupaka, praćenje indikatora učinkovitosti „KPI“ i indikatora kvalitete „QI“. Za obavljanje i financiranje specijalističko-konzilijarne zdravstvene zaštite ugovaraju se maksimalni novčani iznosi sredstava ovisno o broju timova, a prihod se naplaćuje prema broju i vrsti izvršenih usluga zdravstvene zaštite do visine limita tj. maksimalno mogućeg ugovorenog godišnjeg iznosa.

U sustavu Doma zdravlja Koprivničko-križevačke županije trenutno je 20 timova opće/obiteljske medicine, 3 tima zdravstvene zaštite predškolske djece, 3 tima zdravstvene zaštite žena, 16 timova dentalne zdravstvene zaštite, 23 tima patronažne zdravstvene zaštite, 2 Medicinsko-biokemijska laboratorija, 1 tim radiološke dijagnostike, 2 tima fizikalne medicine i rehabilitacije, 1 koordinator palijativne skrbi, 1 tim oralne kirurgije, 1 tim oftalmologije i optometrije i 1 tim medicine rada i sporta.

**2. Prihodi i primici u 2022. godini**

**2.1.** Prihodi i primici I. izmjena i dopuna Financijskog plana Doma zdravlja Koprivničko-križevačke županije za 2022. godinu, kao i projekcije za 2023. i 2024. godinu izrađeni su na temelju ostvarenih prihoda za 2020. godinu, ocijenjenog ostvarenja prihoda za 2021. godinu, sredstava za decentralizirane funkcije, općih prihoda i primitaka koje osigurava osnivač, ostvarenih vlastitih prihoda pružanjem usluga na tržištu te prihoda od prodaje nefinancijske imovine i naknade s naslova osiguranja, donacija i sredstava EU fonda.

**2.2.** Prihodi i primici I. izmjena i dopuna Financijskog plana Doma zdravlja Koprivničko-križevačke županije za 2022. godinu planirani su u iznosu 46.379.238 kuna, od čega se planira i djelomično pokriće manjka u iznosu -254.353,00 kuna temeljem Plana uravnoteženja Financijskog plana Doma zdravalja koprivničko-križevačke županije za 2022. - 2024. godine.

**2.3.** Planirani prihodi i primici za financiranje programa Redovna djelatnost Doma zdravlja Koprivničko-križevačke županije osiguravaju se sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju Nacionalnog programa prevencije raka dojke, ugovora o poslovnoj suradnji u provedbi dopunskog zdravstvenog osiguranja u iznosu 39.672.100 kuna, prihodi ostvareni od pružanja usluga na tržištu u iznosu 2.090.000 kuna, prihodi od nefinancijske imovine i naknade šteta s osnova osiguranja u iznosu 6.000 kuna, donacije u iznosu 30.000 kuna.

**2.4.** Ukupno za decentralizirane funkcije planirana su sredstva u iznosu 820.000 kuna koji će se koristiti za financiranje Doma zdravlja i K100121 Opremanje Doma zdravlja - decentralizirana sredstva.

**2.5.** Vlada Republike Hrvatske donijela je Odluku o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja kao pomoć za podmirenje dospjelih računa za lijekove i potrošni materijal te se na osnovu toga planira 12.000,00 kuna, a za sporazume koje su potpisali trenutno zaposleni radnici potrebno je 31.000 kuna.

**2.6.** Planirani prihodi i primici za financiranje programa Djelatnost ljekarne su 2.150.000 kuna koji će se ostvariti iz redovne djelatnosti ljekarne (prodaja robe).

**2.7.** Planirani prihodi i primici za financiranje programa Opremanje zdravstvenih ustanova planirani su u iznosu 1.313.785 kuna i odnose se na EU projekt „Zdravo srce, zdrava budućnost“ i Rekonstrukciju i dogradnju Doma zdravlja.

**3. Rashodi i izdaci u 2022. godine**

**3.1.** Rashodi i izdaci Financijskog plana Doma zdravlja Koprivničko-križevačke županije za 2022. godinu, kao i projekcije za 2023. i 2024. godinu izrađeni su na temelju ostvarenih rashoda za 2020. godinu i ocijenjenog ostvarenja rashoda za 2021. godinu.

**3.2.** Ukupni rashodi i izdaci Financijskog plana Doma zdravlja Koprivničko-križevačke županije za 2022. godinu planirani su u iznosu 46.124.885 kuna.

**3.3.** Planirani rashodi i izdaci u programu Redovna djelatnost Doma zdravlja Koprivničko-križevačke županije osigurani su sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju Nacionalnog programa prevencije raka dojke, ugovora o poslovnoj suradnji u provedbi dopunskog zdravstvenog osiguranja u iznosu 41.132.100 kuna.

**3.4.** Ukupni rashodi i izdaci za decentralizirane funkcije iznose 820.000 kuna te će se koristiti za financiranje programa Zakonski standard u zdravstvenim ustanovama.

**3.5.** Planirani prihodi i primici za financiranje programa Djelatnost ljekarne su 2.150.000 kuna koji će se ostvariti iz redovne djelatnosti ljekarne (prodaja robe).

**3.6.** Planirani prihodi i primici za financiranje programa Opremanje zdravstvenih ustanova planirani su u iznosu 1.313.785 i odnose se na EU projekt „Zdravo srce, zdrava budućnost“ i Rekonstrukciju i dogradnju Doma zdravlja.

**4. Projekcije Financijskog plana Doma zdravlja Koprivničko-križevačke županije za 2023. i 2024. godinu**

Projekcijama su planirani ukupni prihodi i primici te rashodi i izdaci za 2023. godinu u iznosu 43.028.209 kuna, dok su ukupni rashodi za 2023. godinu planirani u iznosu od 43.028.209 kuna.

Projekcijama su planirani ukupni prihodi i primici te rashodi i izdaci za 2024. godinu u iznosu 44.616.025 kuna, dok su ukupni rashodi za 2024. godinu planirani u iznosu od 44.616.025 kuna.

Planiran je nastavak dodatnih ulaganja na građevinskim objektima, nabava medicinske i laboratorijske opreme potrebnih za obavljanje djelatnosti Doma zdravlja Koprivničko-križevačke županije.

**5. Obrazloženje programa u Financijskom planu Doma zdravlja Koprivničko-križevačke županije**

**Organizacijska klasifikacija** Financijskog plana Doma zdravlja Koprivničko-križevačke županije je:

* Razdjel 006 - Upravni odjel za zdravstveno-socijalne djelatnosti
* Glava 00603 - Dom zdravlja Koprivničko-križevačke županije.

**Programska klasifikacija** Financijskog plana Doma zdravlja Koprivničko-križevačke županije ima program:

* **1067 Redovna djelatnost Doma zdravlja Koprivničko-križevačke županije**
	+ Aktivnost A100176 Redovna djelatnost Doma zdravlja
	+ Projekt K100122 Opremanje zdravstvenih ustanova
	+ Projekt K100121 Opremanje Doma zdravlja - decentralizirana sredstva
* **1068 Opremanje zdravstvenih ustanova**
	+ Aktivnost A 100211 Administracija i upravljanje projektom Zdravo srce, zdrava budućnost
	+ Projekt K100140 Rekonstrukcija i izgradnja Doma zdravlja
* **1086 Djelatnost ljekarne**
	+ Aktivnost A100210 Redovna djelatnost ljekarne

**Funkcijska klasifikacija** Financijskog plana Doma zdravlja Koprivničko-križevačke županije sadrži rashode i izdatke koji se definiraju kao:

* 0761 Poslovi i usluge zdravstva koji nisu drugdje svrstani.

**Ekonomska klasifikacija** Financijskog plana Doma zdravlja Koprivničko-križevačke županije prikazana je u posebnom dijelu Financijskog plana Doma zdravlja Koprivničko-križevačke županije prema izvorima financiranja.

**Lokacijska klasifikacija** Dom zdravlja Koprivničko-križevačke županije sadrži sve rashode i izdatke unutar Koprivničko-križevačke županije.

Osnovni cilj za provođenje programa utvrđenih u Financijskom planu Doma zdravlja Koprivničko-križevačke županije je osigurati stabilno poslovanje, ulagati u dugotrajnu imovinu kako bi se osigurala veća razina zdravstvene zaštite, jednakomjerna dostupnost na području županije, posebno u ruralnim područjima.

Posebni ciljevi za provođenje programa Doma zdravlja Koprivničko-križevačke županije usklađeni su sa Planom razvoja Koprivničko-križevačke županije za razdoblje 2021.-2027. godine („Službeni glasnik“ 25/21).

Zakonska osnova svakog programa definirana je za svaku aktivnost i projekt koji se provodi unutar programa.

**5.1. Program: 1067 Redovna djelatnost Doma zdravlja Koprivničko-križevačke županije**

Ovim programom cilj je osigurati uredno i redovno poslovanje Doma zdravlja Koprivničko-križevačke županije, podmirivanje svih obveza prema zaposlenima, dobavljačima, osiguravanje potrebnih sredstava za rad zdravstvenih i nezdravstvenih radnika kako bi županija imala odgovarajuću kvalitetu zdravstvene usluge.

**A100176 Redovna djelatnost Doma zdravlja**

Zakonska osnova:

* Zakon o zdravstvenoj zaštiti (“Narodne novine” broj 100/18, 125/19, 147/20)
* Temeljni kolektivni ugovor za službenike i namještenike u javnim službama („Narodne novine“ broj 56/22),
* Sporazum o osnovici za plaće u javnim službama („Narodne novine“ broj 2/19)
* Kolektivni ugovor za djelatnost zdravstva i zdravstvenog osiguranja („Narodne novine“ broj 29/18, 35/19, 92/19, 56/20),
* Zakon o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19, 138/20)
* ostali propisi kojima su regulirana prava radnika, zaštita na radu, doprinosi na plaću i iz plaće
* ostali propisi kojima je regulirano obavljanje administracije i upravljanja poslovima iz djelokruga Doma zdravlja Koprivničko-križevačke županije
* Pravilnik o normativima i standardima za obavljanje zdravstvene djelatnosti („Narodne novine“ broj 52/20).

Izvor financiranja su prihodi za posebne namjene temeljem ugovora s Hrvatskim zavodom za zdravstveno osiguranje, vlastiti prihodi prikupljeni pružanjem usluga na tržištu, donacije, pomoći.

Osnovni cilj aktivnosti je osigurati podmirivanje svih dospjelih obveza prema zaposlenima, dobavljačima, osiguravanje potrebnih sredstava za rad. Od travnja 2014. godine u primjeni je centralni obračun plaće (COP).

Specifični ciljevi aktivnosti su osiguranje potrebnih sredstava za:

* + kontinuirani angažman zaposlenika na COVID punktovima u Koprivnici, Križevcima, Đurđevcu,
	+ isplata naknade zaposlenicima koji sudjeluju na cjepnim punktovima sukladno Odluci HZZO-a u kojoj je utvrđena cijena sata rada,
	+ isplate prekovremenog rada zaposlenicima koji rade na zamjenama zbog nedostatka liječnika i medicinskih sestara kojih nema na tržištu rada ili zbog zamjena za bolovanje, rodiljni i roditeljski dopust i sl.,
	+ osiguranje dodatnih sredstava za isplatu „posebne“ nagrade zaposlenicima koji rade s oboljelima od SARS-CoV-19 prema Odluci Vlade RH,
	+ osiguranje sredstava za isplatu temeljem sudskih presuda za razliku osnovice za izračun plaće od 6% za period od prosinca 2015. godine do siječnja 2017. godinu,
	+ osiguranje sredstava potrebnih za isplatu razlike za prekovremeni rad radnika u djelatnosti zdravstva,
	+ planirani materijali rashodi obuhvaćaju trenutni broj ordinacija u sastavu Doma zdravlja (20 timova opće/obiteljske medicine, 3 tima zdravstvene zaštite predškolske djece, 3 tima zdravstvene zaštite žena, 16 timova dentalne zdravstvene zaštita, 23 tima patronažne zdravstvene zaštite, 2 laboratorija, 1 tima radiološke dijagnostike te 2 tima fizikalne medicine i rehabilitacije, koordinator palijativne skrbi, oralna kirurgija i oftalmologija, medicina rada) te se na taj način osiguravaju potrebna osnovna sredstva za rad svih djelatnosti.

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost** | **Izvor podataka** | **Ciljana vrijednost (2021.)** | **Ciljana vrijednost (2022.)** | **Ciljana vrijednost (2023.)** |
| Rashodi za zaposlene i rashodi za materijalna prava zaposlenih | Praćenje datuma isplate plaće u toku godine. | Datum isplate rashoda za zaposlene je najkasnije 15. u tekućem mjesecu na prethodni mjesec | Obračun plaće | Datum isplate plaće je najkasnije 15. u tekućem mjesecu na prethodni mjesec | Datum isplate plaće je najkasnije 15. u tekućem mjesecu na prethodni mjesec | Datum isplate plaće je najkasnije 15. u tekućem mjesecu na prethodni mjesec |
| Rashodi za materijal i energiju, rashodi za usluge, financijski rashodi | Datuma plaćanja računa je jednak datumu dospijeća računa dobavljača. | Datum plaćanja računa manji je ili jednaki datumu valute računa dobavljača. | Knjigovodstvo | Datum plaćanja računa manji je ili jednaki datumu valute računa dobavljača. | Datum plaćanja računa manji je ili jednaki datumu valute računa dobavljača. | Datum plaćanja računa manji je ili jednaki datumu valute računa dobavljača. |

**K 100122 Opremanje zdravstvenih ustanova**

Zakonska osnova:

* Zakon o zdravstvenoj zaštiti (“Narodne novine” broj 100/18, 125/19, 147/20)
* Pravilnik o normativima i standardima za obavljanje zdravstvene djelatnosti („Narodne novine“ broj 52/20)
* ostali propisi koji reguliraju minimalne uvjete za djelatnost zdravstva
* Plan razvoja Koprivničko-križevačke županije za razdoblje 2021.-2027. godine („Službeni glasnik“ 25/21)
* Zakon o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19, 138/20)
* ostali propisi kojima je regulirano obavljanje administracije i upravljanja poslovima iz djelokruga Doma zdravlja Koprivničko-križevačke županije.

Izvor financiranja su prihodi za posebne namjene ostvareni temeljem ugovora s Hrvatskim zavodom za zdravstveno osiguranje i vlastiti prihodi prikupljeni pružanjem usluga na tržištu.

Osnovni cilj kapitalnog projekta je osigurati potrebna sredstva za rad te poboljšati kvalitetu zdravstvene zaštite na području Koprivničko-križevačke županije.

Posebni cilj kapitalnog projekta je:

* nabava potrebne opreme koje su iskazale ordinacije prema Planu potreba za 2022. godinu (kontinuirano obnavljanje računalne opreme, uredskog namještaja, zamjena dotrajalih klima uređaja po ordinacijama ili obnova sustava grijanja, kontinuirao ulaganje u potrebnu medicinsku opremu, nabava automobila za kućne posjete ordinacijama koje su se vratile prethodne godine u sastav Doma zdravlja).

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost** | **Izvor podataka** | **Ciljana vrijednost (2022.)** | **Ciljana vrijednost (2023.)** | **Ciljana vrijednost (2024.)** |
| Nabavka dugotrajne nematerijalne imovine npr. medicinska oprema, laboratorijska oprema, … | Prema potrebama ordinacija Doma zdravlja nabavlja se tražena oprema radi kontinuiranog obavljanja djelatnosti | Zatečeno stanje prema popisu dugotrajne imovine i sitnog inventara od 31.12.2020. godine | Inventurna komisija te zahtjevi korisnika | Sva oprema je u funkciji te su smanjeni iznosi za 5% za usluge popravka u odnosu na 2020. godinu. | Sva oprema je u funkciji te su smanjeni iznosi za 6% za usluge popravka u odnosu na 2020. godinu. | Sva oprema je u funkciji te su smanjeni iznosi za 7% za usluge popravka u odnosu na 2020. godinu. |

**K100121 Opremanje Doma zdravlja - decentralizirana sredstva**

Zakonska osnova:

* Zakon o zdravstvenoj zaštiti („Narodne novine“ broj 100/18, 125/19, 147/20)
* Pravilnik o normativima i standardima za obavljanje zdravstvene djelatnosti („Narodne novine“ broj 52/20)
* ostali propisi koji reguliraju minimalne uvijete za djelatnost zdravstva.

Izvor financiranja su decentralizirana sredstva (pomoći).

Cilj projekta je ujednačavanje uvjeta zdravstvene zaštite i podizanje kvalitete zdravstvene zaštite stanovništva na području Koprivničko-križevačke županije.

Posebni ciljevi kapitalnog projekta su:

* opremanje potrebnom medicinskom opremom za ordinacije opće/obiteljske medicine, ordinacija dentalne medicine te ostalih ordinacija sukladno Planu potreba za 2022. godinu,
* nužne rekonstrukcije u slijedećim ordinacijama:
	+ Rekonstrukcija ordinacije za dentalnu zdr. zaštitu u Sv. Ivanu Žabno,
	+ Rekonstrukcija prostora fizikalne terapije u Đurđevcu,
	+ Rekonstrukcija podova i zidova u ordinaciji opće medicine u Đelekovcu.

Zbog ograničenog iznosa koji se osigurava iz decentraliziranih sredstva te trenutno iznimno visokih cijena građevinskog materijala osigurana su dodatna sredstva za navedene rekonstrukcije iz izvora vlastitih sredstava.

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost**  | **Izvor podataka** | **Ciljana vrijednost (2022.)** | **Ciljana vrijednost (2023.)** | **Ciljana vrijednost (2024.)** |
| Opremanje prema iskazanim potrebama te dodatna ulaganja na građevinskim objektima | Opremanje potrebnim sredstvima za rad prema iskazanim potrebama te dodatna ulaganja na građevinskim objektima | Polazna vrijednost je nabavna vrijednost opreme prema cijeni usluge, vrijednost imovine | Broj obavljenih pregleda na pojedinom dijagnostičkom aparatu, vrijednost imovine  | Povećanje broja obavljenih pregleda na pojedinom dijagnostičkom aparatu za 5% u odnosu na 2020. godinu, odnosno povećanje vrijednosti građevinskih objekata | Povećanje broja obavljenih pregleda na pojedinom dijagnostičkom aparatu za 6% u odnosu na 2020. godinu,odnosno povećanje vrijednosti građevinskih objekata | Povećanje broja obavljenih pregleda na pojedinom dijagnostičkom aparatu za 7% u odnosu na 2020. godinu, odnosno povećanje vrijednosti građevinskih objekata |

**5.2. Program - 1068 Opremanje zdravstvenih ustanova**

Ovim programom cilj je pratiti aktivnosti i projekte koji se provode u Domu zdravlja, a financirani su iz sredstava Europske unije kako bi se podigla kvaliteta i poboljšala dostupnost zdravstvene zaštite.

**Aktivnost A 100211 Administracija i upravljanje projektom Zdravo srce, zdrava budućnost**

Ovim programom cilj je provesti informiranje javnosti o prevenciji bolesti i promociji zdravlja temeljem Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. godina, UP.02.2.1.08.0214 - Zdravo srce, zdrava budućnost.

Zakonska osnova:

* Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. godina, UP.02.2.1.08.0214
* Plan razvoja Koprivničko-križevačke županije za razdoblje 2021.-2027. godine („Službeni glasnik“ 25/21)
* ostali propisi koji reguliraju minimalne uvijete financiranje projekata iz EU sredstava

Izvor financiranja su bespovratna sredstva (15% Državni proračun Republike Hrvatske i 85% Europski socijalni fond).

Cilj aktivnosti je informiranje javnosti o prevenciji bolesti i promociji zdravlja koja se odnosi na kronične nezarazne bolesti, i to kardiološke bolesti.

Posebni ciljevi EU projekta „Zdravo srce, zdrava budućnost“ su edukacija stanovništava Koprivničko-križevačke županije o važnosti čuvanja zdravlja i prevenciji kardiovaskularnih bolesti kroz predavanja, objavu kolumni, tv-emisija i ostalih promotivnih aktivnosti.

Projekt se provodi u razdoblju od 16 mjeseci nakon potpisa ugovora, a zaključno s rujnom 2023. godine.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost**  | **Izvor podataka** | **Ciljana vrijednost (2022.)** | **Ciljana vrijednost (2023.)** | **Ciljana vrijednost (2024.)** |
| Informiranje javnosti o važnosti prevencije bolesti i očuvanja zdravlja  | Opremanje potrebnim sredstvima za rad prema iskazanim potrebama te dodatna ulaganja na građevinskim objektima | Bolesti srca i krvnih žila/kardiovaskularne bolesti/ vodeći su uzrok smrti u cijelome svijetu, a očekuje se da će do 2030. godine. Hrvatska je na vrhu ljestvice smrtnosti. Iako je zadnjih petnaestak godina prisutan trend smanjenja smrtnosti od KVB i u Hrvatskoj, ali one i dalje predstavljaju vodeći uzrok smrtnosti i pobola. Imajući u vidu starenje populacije, moguće je očekivati sve veće opterećenje KVB, ako se ne poduzmu sveobuhvatne mjere prevencije. | Hrvatski zavod za javno zdravstvo, Služba za epidemiologiju i prevenciju kroničnih nezaraznih bolesti,Odjel za srčano-žilne bolesti | Provedba aktivnosti koje se odnose na promociju zdravlja i prevenciju bolesti kardiovaskularnih bolesti u vrijeme trajanja projekta. | Provedba aktivnosti koje se odnose na promociju zdravlja i prevenciju bolesti kardiovaskularnih bolesti u vrijeme trajanja projekta.  | Eu projekt je završen u rujnu 2023. godine |

**Projekt K100140 Rekonstrukcija i izgradnja Doma zdravlja**

Zakonska osnova:

* Zakon o zdravstvenoj zaštiti („Narodne novine“ broj 100/18, 125/19, 147/20)
* Pravilnik o normativima i standardima za obavljanje zdravstvene djelatnosti („Narodne novine“ broj 52/20)
* Plan razvoja Koprivničko-križevačke županije za razdoblje 2021.-2027. godine („Službeni glasnik“ 25/21)
* ostali propisi koji reguliraju minimalne uvijete za djelatnost zdravstva.

Izvor financiranja su opći prihodi i primici županije i sredstva EU fondova.

Cilj projekta je ujednačavanje uvjeta zdravstvene zaštite i podizanje kvalitete zdravstvene zaštite stanovništva na području Koprivničko-križevačke županije te jednakomjerne dostupnosti zdravstvene zaštite u svakom dijelu Županije.

Posebni ciljevi kapitalnog projekta su priprema projektno-tehničke dokumentacije za:

* rekonstrukciju i izgradnju Doma zdravlja Koprivničko-križevačke županije, Ispostava Križevci za koje se pokazala potreba zbog dotrajalosti zgrade tkz. „marles“ gdje je trenutno dentalna medicina, RTG, medicinsko-biokemijski laboratorij, ginekološke ordinacije kako bi se poboljšala kvaliteta, osigurao prostor koji je u skladu s pravilnicima i podigla kvaliteta zdravstvene zaštite (opći prihodi i primici u iznosu 150.000 kuna i sredstva EU fonda 450.000 kuna)
* Rekonstrukcija zgrade Doma zdravlja Koprivničko-križevačke županije u Ispostavi Đurđevac - kako bi se nastavio investicijski ciklus poboljšanja energetske učinkovitosti, otklonili nedostaci u poslovnom prostoru na način da se promjeni unutarnja stolarija, objedine djelatnosti koje do sad funkcioniraju rascjepkano, osigura potreban prostor za medicinu rada te potrebne specijalističke djelatnosti (opći prihodi u iznosu 80.000 kuna i sredstva EU fonda 240.000 kuna)

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost**  | **Izvor podataka** | **Ciljana vrijednost (2022.)** | **Ciljana vrijednost (2023.)** | **Ciljana vrijednost (2024.)** |
| Rekonstrukcija i izgradnja Doma zdravlja Koprivničko-križevačke županije, Ispostava Križevci | Rekonstrukcija i izgradnja Doma zdravlja Koprivničko-križevačke županije, Ispostava Križevci zbog dotrajalosti zgrade marles gdje je trenutno dentalna medicina, RTG, medicinsko-biokemijski laboratorij, ginekološke ordinacije kako bi se poboljšala kvaliteta, osigurao prostor koji je u skladu s pravilnicima | Dotrajalosti zgrade marles gdje je trenutno dentalna medicina, RTG, medicinsko-biokemijski laboratorij, ginekološke ordinacije kako bi se poboljšala kvaliteta, osigurao prostor koji je u skladu s pravilnicima  | postojeće stanje zgrade | Priprema projektno-tehničke dokumentacije | Prijava EU projekta | početak radova |
| Rekonstrukcija zgrade Doma zdravlja Koprivničko-križevačke županije u ispostavi Đurđevac | Rekonstrukcija zgrade Doma zdravlja Koprivničko-križevačke županije u ispostavi Đurđevac, radi poboljšanja energetske učinkovitosti, objedinjenje djelatnosti koje do sad funkcioniraju rascjepkano, osiguranje potrebnog prostora za medicinu rada te potrebne specijalističke djelatnosti | - poboljšanje energetske učinkovitosti, - objedinjenje djelatnosti koje do sad funkcioniraju rascjepkano, - osiguranjepotrebnog prostora za medicinu rada te specijalističke djelatnosti | postojeće stanje zgrade | Priprema projektno-tehničke dokumentacije | Prijava EU projekta | početak radova |

**5.3. Program - 1086 Djelatnost ljekarne**

Ovim programom cilj je osigurati uredno i redovno poslovanje ljekarne Doma zdravlja Koprivničko-križevačke županije i pratiti podmirenje svih obveza prema dobavljačima.

**Aktivnost A100210 Redovna djelatnost ljekarne**

Zakonska osnova:

* Zakon o ljekarništvu ("Narodne novine" br. 121/03., 142/06., 35/08., 117/08.)
* Zakon o zdravstvenoj zaštiti ("Narodne novine" br. 100/18, 125/19, 147/20)
* Zakon o lijekovima ("Narodne novine" br. 76/1, 90/14., 100/18.)
* Zakon o medicinskim proizvodima ("Narodne novine" br. 76/13.)
* Zakon o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19, 138/20)
* ostali propisi koji reguliraju poslovanje ljekarne

Izvor financiranja su opći prihodi i primici i vlastita sredstva.

Cilj projekta je osiguranje opskrbe i dostupnosti lijekova na području grada Đurđevca.

Posebni ciljevi aktivnosti su osiguranje kontinuirane opskrbe i dostupnosti lijekova na području grada Đurđevca.

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost**  | **Izvor podataka** | **Ciljana vrijednost (2022.)** | **Ciljana vrijednost (2023.)** | **Ciljana vrijednost (2024.)** |
| Osiguranje kontinuirane opskrbe i dostupnosti lijekova na području grada Đurđevca | Osiguranje kontinuirane opskrbe i dostupnosti lijekova na području grada Đurđevca | trenutni asortiman lijekova i trgovačke robe | HZZO | povećanje prometa ljekarne  | povećanje prometa ljekarne za 10% u odnosu na prethodnu godinu | povećanje prometa ljekarne za 25% u odnosu na prethodnu godinu |

URBROJ: 2137-88-2748/2022.

Koprivnica, 29. lipnja 2022.

 Predsjednica

Marina Jakšić,dipl.iur.

\_\_\_\_\_\_\_\_\_\_\_\_\_\_\_\_\_